|  |
| --- |
| **APSTIPRINĀTS**  **Iepirkuma komisijas sēdē**  **2018.gada 25.oktobrī**  **protokols Nr.VAMOIC 2018/226-01** |
| **SARUNU PROCEDŪRAS**  **„Radiomonitoringa sistēmas tehniskā uzturēšana”** (identifikācijas Nr. VAMOIC 2018/226) **NOLIKUMS** |
|  |
| 1. **PASŪTĪTĀJS, SARUNU PROCEDŪRAS RĪKOTĀJS UN KANDIDĀTI**    1. Sarunu procedūras „**Radiomonitoringa sistēmas tehniskā uzturēšana**”, identifikācijas Nr. VAMOIC 2018/226 (turpmāk – sarunu procedūra), **pasūtītājs** ir NBS Nodrošinājuma pavēlniecība, kas atrodas Vienības gatvē 56, Rīgā, LV-1004.    2. Sarunu procedūras rīkotājs: Valsts aizsardzības militāro objektu un iepirkumu centrs (turpmāk - Centrs), kas atrodas Ernestīnes ielā 34, Rīgā, LV-1046, Latvijā.    3. Finansējuma avots – valsts budžets (100%).    4. Organizatoriska rakstura informāciju par sarunu procedūru sniedz Centra Materiāltehnisko līdzekļu departamenta Centralizēto iepirkumu vadības nodaļas pārvaldes vecākā referente Rinalda Grīna, e‑pasts: [rinalda.grina@vamoic.gov.lv](mailto:rinalda.grina@vamoic.gov.lv), tālrunis: 67300239, fakss: 67300207.    5. Kandidāts – ieinteresētais piegādātājs, kas ir iesniedzis pieteikumu par dalību sarunu procedūrā.    6. Ja pieteikumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), pieteikumā jānorāda persona, kura pārstāv piegādātāju apvienību sarunu procedūrā, kā arī katras personas atbildības apjoms.    7. Apakšuzņēmēju piesaistes gadījumā, kandidāts norāda visus paredzamos apakšuzņēmējus un norāda apakšuzņēmējiem izpildei nododamās līguma daļas un to apjomu (%).    8. Sarunu procedūra tiek rīkota saskaņā ar Aizsardzības un drošības jomas iepirkumu likuma (turpmāk – ADJIL) 6. panta ceturto daļu. |
| 1. **IEPIRKUMA PRIEKŠMETS UN PLĀNOTIE APJOMI**    1. Iepirkuma priekšmets ir radiomonitoringa sistēmas tehniskā uzturēšana (turpmāk – Pakalpojums) saskaņā ar tehniskās specifikācijas prasībām (pielikums Nr. 2).    2. Kandidāts var iesniegt tikai vienu pieteikuma variantu par pilnu iepirkuma priekšmeta apjomu.    3. Pakalpojuma darbības termiņš: 36 (trīsdesmit seši) mēneši no līguma spēkā stāšanās dienas vai līdz plānotās līgumsummas 74 380,17 EUR bez PVN apguvei, atkarībā kurš apstāklis iestāsies pirmais.    4. Līguma slēgšanas tiesības tiks piešķirtas pretendentam, kurš būs iesniedzis nolikuma un uzaicinājuma prasībām atbilstošu piedāvājumu ar viszemāko cenu. |
| 1. **KANDIDĀTU KVALIFIKĀCIJAS PRASĪBAS UN TO APLIECINOŠIE IESNIEDZAMIE DOKUMENTI**    1. Kandidāts ir reģistrēts likumā noteiktajos gadījumos un likumā noteiktajā kārtībā.   *Jāiesniedz*: ārvalstī reģistrētam vai pastāvīgi dzīvojošam kandidātam jāiesniedz dokuments, kas apliecina tā reģistrācijas faktu. Dokumentam jābūt attiecīgas ārvalstu institūcijas, iestādes vai personas, kas saskaņā ar kandidāta reģistrācijas valsts normatīvajiem aktiem ir tiesīga to darīt, izsniegtam. Ja kandidāta reģistrācijas valsts normatīvie akti neparedz dokumenta par reģistrāciju izsniegšanu - kandidātam jāiesniedz paskaidrojums par to.   * 1. Kandidāta rīcībā ir apmācīti un instruēti darbinieki darbam augstumā atbilstoši Ministru kabineta 2014. gada 18. marta noteikumiem Nr.143 "Darba aizsardzības prasības, strādājot augstumā".   *Jāiesniedz:* Apliecību, kas apliecina, ka darbinieki, kuri veiks augstkāpēja darbus, ir apmācīti un instruēti darbam augstumā, kopijas.   * 1. Kandidāta rīcībā ir ražotāja sertificēti speciālisti darbam ar “R&S” iekārtām.   *Jāiesniedz:* Sertifikātu, kas apliecina speciālistu sertifikāciju darbam ar “R&S” iekārtām, kopijas. |
| 1. **PIETEIKUMA PAR DALĪBU SARUNU PROCEDŪRĀ IESNIEGŠANAS KĀRTĪBA**    1. **Termiņi:**       1. **Pieteikuma par dalību sarunu procedūrā iesniegšanas termiņš** ir līdz **2018. gada 3.decembrim** **plkst. 11:00**, Centrā, Ernestīnes ielā 34, Rīgā, LV-1046. Kandidātu pieteikumi, kas iesniegti pēc šī termiņa, netiek atvērti un neatvērti tiek nosūtīti atpakaļ iesniedzējam.       2. Ja ieinteresētais piegādātājs ir laikus (vismaz 7 (septiņas) dienas pirms pieteikumu iesniegšanas termiņa beigām) pieprasījis papildus informāciju, iepirkuma komisija to sniedz ne vēlāk kā 4 (četras) dienas pirms pieteikumu iesniegšanas termiņa beigām. Ja papildus informācijas pieprasījums netiek iesniegts laikus, atbilde tiks nodrošināta gadījumā, ja būs iespējams to sagatavot un sniegt ne vēlāk kā 4 (četras) dienas pirms pieteikumu iesniegšanas termiņa beigām.    2. **IESNIEDZAMIE DOKUMENTI:**       1. **Pieteikums** (aizpildīta pielikuma Nr.1 veidlapa).       2. **Kvalifikācijas dokumenti** (saskaņā ar 3.punkta prasībām).       3. **Ja attiecināms:**          1. Ārvalstī reģistrētiem vai pastāvīgi dzīvojošiem kandidātiem jāiesniedz spēkā esoša attiecīgās kompetentās institūcijas izsniegta izziņa (oriģināls vai kandidāta apliecināta kopija), kurā ir uzrādītas kandidāta personas ar pārstāvības tiesībām un pārstāvības apjoms (norādot, vai persona ir tiesīga pārstāvēt kandidātu vienpersoniski vai kopā ar citu/-ām personu/-ām). *Izziņām jābūt izsniegtām ne agrāk kā 6 (sešus) mēnešus pirms pieteikuma iesniegšanas dienas Centrā.*          2. Ja pieteikumu parakstījusi persona, kas nav norādīta attiecīgās kompetentās iestādes izsniegtajā izziņā par kandidāta personām ar pārstāvības tiesībām, jāiesniedz izziņā norādītās personas ar pārstāvības tiesībām izdota pilnvara (oriģināls vai kandidāta apliecināta kopija) attiecīgajai personai parakstīt pieteikumu.          3. Nolikuma 6.4.punktā minētie dokumenti.          4. Ja kandidāts ir piegādātāju apvienība, nolikuma 3.1.punktā norādītais dokuments (informācija) jāiesniedz par katru personu, un nolikuma 3.2. un 3.3.punktā norādītie dokumenti jāiesniedz par attiecīgo personu, kas veiks Pakalpojumu. Papildus jāiesniedz visu personu, kas iekļautas apvienībā, parakstīts sadarbības līgums, kuru parakstījis katras personas pārstāvis ar pārstāvības tiesībām vai tā pilnvarota persona (oriģināls vai apliecināta kopija), kā arī katras personas atbildības apjoms.          5. Ja kandidāts balstās uz citu piegādātāju iespējām, lai nodrošinātu līguma izpildi, vai apliecinātu kandidāta atbilstību izvirzītajām kvalifikācijas prasībām, vai piesaista nesaistīto apakšuzņēmēju, nolikuma 3.1.punktā norādītais dokuments (informācija) jāiesniedz par katru iesaistīto personu, un nolikuma 3.2. un 3.3. punktā norādītie dokumenti jāiesniedz par attiecīgo personu, kas veiks Pakalpojumu (ņemot vērā plānotās personai izpildei nododamās līguma daļas). Papildus šādā gadījumā kandidāts pierāda, ka viņa rīcībā būs nepieciešamie resursi, iesniedzot šo uzņēmēju apliecinājumu, nodoma protokolu vai vienošanos par sadarbību konkrētā līguma izpildei.    3. **Dokumentu noformēšanas un iesniegšanas kārtība**:       1. visiem dokumentiem jābūt latviešu valodā;       2. pieteikums par dalību sarunu procedūrā un kvalifikācijas dokumentu oriģināli un/vai to kopijas ir jāiesniedz vienā iesaiņojumā;       3. kandidāts nodrošina pieteikuma, kvalifikācijas dokumentu un/vai to kopiju drošu iesaiņojumu, lai tiem nevar piekļūt, nesabojājot iesaiņojumu;       4. lapām jābūt numurētām;       5. visiem pieteikuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot papīra lapiņu. Šuvuma vietai jābūt apstiprinātai ar kandidāta zīmogu un kandidāta pārstāvja ar pārstāvības tiesībām pašrocīgu parakstu, jānorāda atšifrēts lappušu skaits. Pieteikumam ir jābūt noformētam tā, lai novērstu iespēju nomainīt lapas, nesabojājot nostiprinājumu;       6. pieteikumam, kvalifikācijas dokumentiem un/vai to kopijām jābūt skaidri salasāmiem, bez labojumiem un dzēsumiem;       7. pieteikuma sākumā jāievieto satura rādītājs. Ja pieteikums iesniegts vairākos sējumos, satura rādītājs jāsastāda katram sējumam atsevišķi, pirmā sējuma satura rādītājā jānorāda sējumu skaits un lapu skaits katrā sējumā;       8. sarunu procedūrai jāiesniedz pieteikuma dokumentu oriģināls un divas kopijas. Uz pieteikuma oriģināla titullapas ir jābūt norādei **„ORIĢINĀLS”**, bet uz pieteikuma kopiju titullapām jābūt norādei **„KOPIJA”**;       9. Dokumenti jāiesniedz personīgi slēgtā, aizzīmogotā iesaiņojumā Centra Kancelejā, Ernestīnes ielā 34, Rīgā, LV – 1046, vai jānosūta pasta sūtījumā. Ja kandidāts nosūta pieteikumu pa pastu, tas nodrošina dokumentu saņemšanu līdz noteiktajam termiņam. Uz iesaiņojuma jānorāda:          1. kandidāta nosaukums, adrese, tālrunis;          2. norāde: **Sarunu procedūrai „Radiomonitoringa sistēmas tehniskā uzturēšana”,** **(identifikācijas Nr. VAMOIC 2018/226).**   **Neatvērt līdz 2018. gada 3. decembrim plkst.11:00**.   * 1. **Pieteikuma oriģināls (aizpildīts sarunu procedūras nolikuma pielikums Nr.1) jāparaksta kandidāta pārstāvim ar pārstāvības tiesībām vai tā pilnvarotai personai.** Ja kandidāts ir piegādātāju apvienība un sabiedrības līgumā nav atrunātas pārstāvības tiesības, Pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai. |

|  |
| --- |
| 1. **KANDIDĀTU ATLASE**    1. Komisija veic kandidātu atlasi, par kuras rezultātiem visi kandidāti tiks informēti ADJIL 52. panta pirmajā daļā noteiktajā kārtībā.    2. Iepirkuma komisija neizskata kandidāta pieteikumu par piekrišanu dalībai sarunu procedūrā, ja Pieteikums nav parakstīts atbilstoši nolikuma 4.4.punkta prasībām vai nav iesniegta aizpildīta Pieteikuma forma (pielikums Nr. 1).    3. Kandidāts tiek izslēgts no turpmākās dalības sarunu procedūrā, un pieteikums netiek tālāk izvērtēts, ja komisija konstatē, ka:       1. kvalifikācijas dokumenti nav iesniegti atbilstoši sarunu procedūras nolikuma 3.punkta prasībām vai tie neatbilst sarunu procedūras 3.punkta prasībām un/vai kandidāts ir iesniedzis nepatiesu informāciju savas kvalifikācijas novērtēšanai, vai vispār nav iesniedzis pieprasīto informāciju, tajā skaitā, nav sniedzis iepirkuma komisijas pieprasīto precizējošo informāciju iepirkuma komisijas noteiktajā termiņā;       2. kandidāts neatbilst kādai no sarunu procedūras 3.punktā noteiktajām kvalifikācijas prasībām. |
| 1. **KANDIDĀTU izslēgšanas noteikumi un kārtība**    1. Iepirkuma komisija saskaņā ar ADJIL 44. panta četrpadsmito daļu, lai izvērtētu, vai kandidāts nav izslēdzams no dalības iepirkuma procedūrā, veic informācijas pārbaudi attiecībā uz katru kandidātu, kas atbilst nolikumā noteiktajām kvalifikācijas prasībām un būtu uzaicināms iesniegt piedāvājumu.    2. Atbilstoši ADJIL 44.panta pirmās daļas prasībām, kandidāts tiek izslēgts no dalības sarunu procedūrā jebkurā no šādiem gadījumiem:       1. kandidāts, vai persona, kura ir kandidāta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt kandidātu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu pēdējo piecu gadu laikā vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:          1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi;          2. krāpšana, piesavināšanās vai noziedzīgi iegūtu līdzekļu legalizēšana;          3. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;          4. dalība tādā personu grupā, kurā apvienojušās trīs vai vairāk personas, lai kopīgi izdarītu noziedzīgus nodarījumus mantkārīgā nolūkā, vai līdzdalība šādas personu grupas izdarītos noziedzīgos nodarījumos, ja par šādas personu grupas izdarītiem noziedzīgiem nodarījumiem likumā paredzēta brīvības atņemšana uz laiku, ne mazāku par četriem gadiem;          5. radioaktīvo vai bīstamo vielu, stratēģiskas nozīmes preču vai citu vērtību, sprāgstvielu, ieroču vai munīcijas pārvietošana pāri Latvijas Republikas valsts robežai jebkādā nelikumīgā veidā;          6. izvairīšanās no nodokļu un tiem pielīdzināto maksājumu samaksas.       2. ir saņemts Satversmes aizsardzības biroja Nacionālās drošības iestādes atzinums, ka iepirkuma līgumu noslēgšana ar kandidātu var radīt draudus nacionālajai drošībai.       3. kandidāts, izpildot iepriekš noslēgtu iepirkuma līgumu, nav ievērojis tos pienākumus, kas iepirkuma līgumā tam noteikti atbilstoši ADJIL 21. un 22. pantā minētajiem noteikumiem, vai arī nav izpildījis iepriekš noslēgtu iepirkuma līgumu aizsardzības un drošības jomā, un pasūtītājs, kas ir bijis attiecīgā līguma puse, piegādātāja pieļauto iepirkuma līguma pārkāpumu dēļ saskaņā ar noslēgtā iepirkuma līguma noteikumiem ir vienpusēji atkāpies no līguma un:          1. kandidāts viena gada laikā pēc tam, kad pasūtītājs tam paziņojis par vienpusēju atkāpšanos no līguma, likumā noteiktajā kārtībā nav cēlis prasību tiesā pret pasūtītāju par iepirkuma līguma izpildi vai          2. pēdējo trīs gadu laikā, tiesa ar spriedumu, kas stājies spēkā un kļuvis nepārsūdzams, ir atzinusi pasūtītāja rīcību par pamatotu.       4. kandidātam pieteikumu iesniegšanas termiņa pēdējā dienā (03.12.2018.), Latvijā un valstī, kurā tas reģistrēts (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*.       5. kandidāts ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams:          1. pēdējo trīs gadu laikā atzīts par vainīgu pārkāpumā, kas izpaužas kā vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī;          2. pēdējo 18 mēnešu laikā atzīts par vainīgu pārkāpumā, kas izpaužas kā personas nodarbināšana bez rakstveidā noslēgta darba līguma, normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.       6. ir pasludināts kandidāta maksātnespējas process, apturēta kandidāta saimnieciskā darbība, kandidāts tiek likvidēts.       7. kandidāts ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, pēdējo astoņpadsmit mēnešu laikā atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir atbrīvojusi kandidātu no naudas soda vai naudas sodu samazinājusi.       8. kandidāts ir sniedzis nepatiesu informāciju, lai apliecinātu, ka uz to nav attiecināmi nolikuma 6.2.1. līdz 6.2.7.punktos minētie izslēgšanas gadījumi un lai apliecinātu atbilstību nolikuma 3.punktā noteiktajām kandidātu atlases prasībām, vai nav sniedzis prasīto informāciju.       9. uz kandidāta norādīto personu (apakšuzņēmēju), uz kuras iespējām kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi nolikuma 6.2.1. līdz 6.2.8. punktā minētie nosacījumi.    3. **Atbilstoši Starptautisko un Latvijas Republikas nacionālo sankciju likuma 11.1 panta pirmajai un otrajai daļai kandidāts vai pretendents, kuram būtu piešķiramas līguma slēgšanas tiesības, var tikt izslēgts no dalības iepirkuma procedūrā, ja attiecībā uz tā:** 2. valdes vai padomes locekli, 3. pārstāvēttiesīgo personu, 4. prokūristu, 5. personu, kura ir pilnvarota pārstāvēt kandidātu vai pretendentu darbībās, kas saistītas ar filiāli, 6. personālsabiedrības biedru, ja kandidāts vai pretendents ir personālsabiedrības biedrs, 7. apakšuzņēmēju, kura sniedzamo pakalpojumu vērtība ir vismaz 10% no kopējās līguma summas, 8. personu, uz kuras iespējām kandidāts vai pretendents balstās,   ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.   * 1. **Iepirkuma komisija iegūst nepieciešamo informāciju:**      1. Par nolikuma 6.2.2.punktā minēto gadījumu iepirkuma komisija pieprasa atzinumu no Satversmes aizsardzības biroja Nacionālās drošības iestādes.      2. Par nolikuma 6.2.3.punktā minētajiem gadījumiem pasūtītājs/iepirkuma komisija var pieprasīt informāciju par kandidātu un par nolikuma 6.2.9.punktā minēto personu citiem pasūtītājiem, kas slēdz iepirkuma līgumus aizsardzības un drošības jomā.      3. Par nolikuma 6.2.1., 6.2.4., 6.2.5., 6.2.6. un 6.2.7. punktā minētajiem gadījumiempar Latvijā reģistrētiem vai pastāvīgi dzīvojošiem kandidātiem (personām) iepirkuma komisija informāciju iegūst saskaņā ar ADJIL 44.panta sesto daļu.      4. Par nolikuma 6.3.punktā minētajiem faktiem informācija var tikt pieprasīta Starptautisko un Latvijas Republikas nacionālo sankciju likumā noteiktajā kārtībā un apjomā.   2. **Kandidāts pats, lai apliecinātu, ka uz to nav attiecināmi 6.2.1. un no 6.2.3. līdz 6.2.7.punktam minētie izslēgšanas gadījumi, pēc pieprasījuma iesniedz informāciju šādos gadījumos** (informācijas iesniegšanas laiks tiek noteikts ne īsāks par 10 darbdienām pēc pieprasījuma nosūtīšanas dienas)**:**      1. par Latvijā reģistrēta kandidāta valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt kandidātu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, kandidāts iesniedz attiecīgās kompetentās institūcijas izziņu, kas apliecina, ka uz šajā punktā minētajām personām neattiecas 6.2.1., 6.2.3., 6.2.4., 6.2.5., 6.2.6. un 6.2.7. punktā minētie izslēgšanas gadījumi.      2. par nolikuma 6.2.9.punktā minēto personu kandidātsiesniedz attiecīgās kompetentās institūcijas izziņu, kas apliecina, ka uz šajā punktā minētajām personām neattiecas 6.2.1., 6.2.3., 6.2.4., 6.2.5., 6.2.6. un 6.2.7.punktā minētie izslēgšanas gadījumi.      3. ja **kandidāts ir reģistrēts vai pastāvīgi dzīvo ārvalstī**, kandidātsiesniedz attiecīgās kompetentās institūcijas izziņu, kas apliecina, ka uz kandidātu, kandidāta valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt kandidātu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, un 6.2.9. punktā minēto personu *(ja tāda ir)*, kas reģistrēta vai pastāvīgi dzīvo ārvalstī*,* neattiecas 6.2.1., 6.2.3., 6.2.4., 6.2.5., 6.2.6. un 6.2.7.punktā minētie izslēgšanas gadījumi.   3. Attiecīgo ārvalsts kompetento iestāžu izsniegtām izziņām jābūt izsniegtām ne agrāk kā 6 (sešus) mēnešus pirms pieteikuma iesniegšanas dienas Centrā.   4. ja tādi dokumenti, ar kuriem ārvalsts kandidāts var apliecināt, ka uz viņu vai nolikuma 6.2.9 punktā minēto personu neattiecas nolikuma 6.2.1., 6.2.3., 6.2.4., 6.2.5., 6.2.6. un 6.2.7. punktā minētie gadījumi, kandidāta valstī netiek izdoti, vai ar šiem dokumentiem nepietiek, lai apliecinātu, ka uz kandidātu un nolikuma 6.2.9 punktā minēto personu neattiecas nolikuma 6.2.1., 6.2.3., 6.2.4., 6.2.5., 6.2.6. un 6.2.7. punktā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša kandidāta vai nolikuma 6.2.9. punktā minētās personas (vai citas attiecīgās personas) apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas vai pastāvīgās dzīvesvietas valstī.   5. Rīcība, ja tiek konstatēti nolikuma 6.3.punktā noteiktie pārkāpumi:      1. ja attiecībā uz kandidātu vai pretendentu, kuram būtu piešķiramas līguma slēgšanas tiesības, tā valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt kandidātu vai pretendentu darbībās, kas saistītas ar filiāli, vai personālsabiedrības biedru, ja kandidāts/pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības sarunu procedūrā;      2. ja attiecībā uz apakšuzņēmēju, kura sniedzamo pakalpojumu vērtība ir vismaz 10 procenti no kopējās līguma vērtības, vai personu, uz kuras iespējām kandidāts/pretendents balstās, lai apliecinātu, ka tā kvalifikācija atbilst paziņojumā par līgumu un iepirkuma procedūras dokumentos noteiktajām prasībām, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, iepirkuma komisija informē kandidātu/pretendentu par to un nosaka termiņu 10 (desmit) darba dienu laikā pēc pieprasījuma izsniegšanas vai nosūtīšanas dienas veikt attiecīgās personas, vai apakšuzņēmēja nomaiņu. Ja minētajā termiņā kandidāts/pretendents nav veicis attiecīgā apakšuzņēmēja vai personas nomaiņu, tas ir izslēdzams no dalības sarunu procedūrā. |
| 1. **PIEDĀVĀJUMU IESNIEGŠANA**    1. Kandidāti, kuri atbilst kandidātu atlases prasībām un uz kuriem nav attiecināmi nolikuma 6.2.punktā minētie izslēgšanas gadījumi, ar komisijas nosūtīto uzaicinājuma vēstuli tiks uzaicināti piedalīties sarunu procedūrā un iesniegt piedāvājumu (tehnisko un finanšu piedāvājumu).    2. Pirms uzaicinājuma vēstules nosūtīšanas (ar piedāvājuma iesniegšanas noteikumiem un tehniskajām specifikācijām pielikumā), piedāvājumu iesniegšanas termiņš var tikt saskaņots elektroniski ar Pieteikumā norādīto kontaktpersonu. Ja nav iespējams vienoties par piedāvājumu iesniegšanas termiņu ar visiem kandidātiem, tad piedāvājumu iesniegšanas termiņš tiek noteikts ne īsāks par 30 (trīsdesmit) dienām no uzaicinājuma iesniegt piedāvājumu izsūtīšanas dienas. |
| 1. **IEPIRKUMA KOMISIJAS TIESĪBAS UN PIENĀKUMI**    1. Komisija darbojas saskaņā ar ADJIL, sarunu procedūras nolikumu un Centra 2018. gada 19. oktobra rīkojumu Nr. RPDJ/2018-1377.    2. Komisijas tiesības:       1. rakstiski pieprasīt precizēt iesniegto informāciju un sniegt detalizētus paskaidrojumus;       2. pārbaudīt visu kandidāta sniegto ziņu patiesumu;       3. pieaicināt komisijas darbā ekspertus ar padomdevēja tiesībām;       4. veikt citas darbības saskaņā ar ADJIL, citiem normatīvajiem aktiem un šo nolikumu.    3. Komisijas pienākumi:       1. izskatīt kandidātu iesniegtos pieteikumus, kuri iesniegti noteiktajā pieteikumu iesniegšanas termiņā;       2. pieņemt lēmumu par sarunu procedūras rezultātiem;       3. veikt citas darbības saskaņā ar ADJIL, citiem normatīvajiem aktiem un šo nolikumu. |
| 1. **KANDIDĀTA TIESĪBAS UN PIENĀKUMI**    1. Kandidāta tiesības:       1. laikus pieprasīt komisijai papildu informāciju par nolikumu, iesniedzot rakstisku pieprasījumu;       2. rakstiski pieprasīt sarunu procedūras nolikuma izsniegšanu elektroniskā formā pa e-pastu vai to lejuplādēt tīmekļvietnē [www.mod.gov.lv](http://www.mod.gov.lv);       3. iesniedzot pieteikumu, pieprasīt apliecinājumu par pieteikuma saņemšanu;       4. veikt citas darbības saskaņā ar ADJIL, citiem normatīvajiem aktiem un šo nolikumu.    2. Kandidāta pienākumi:       1. lejupielādējot sarunu procedūras nolikumu, ieinteresētais piegādātājs apņemas sekot līdzi turpmākajām izmaiņām sarunu procedūras nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Latvijas Republikas Aizsardzības ministrijas tīmekļvietnē [www.mod.gov.lv](http://www.mod.gov.lv) sadaļā „Iepirkumi” pie sarunu procedūras nolikuma;       2. rakstveidā, iepirkuma komisijas norādītajā termiņā, sniegt atbildes un paskaidrojumus par pieteikumu uz komisijas uzdotajiem jautājumiem;       3. katrs kandidāts līdz ar pieteikuma iesniegšanu apņemas ievērot visus sarunu procedūras nolikumā minētos noteikumus kā pamatu iepirkuma izpildei;       4. veikt citas darbības saskaņā ar ADJIL, citiem normatīvajiem aktiem un šo nolikumu. |
| 1. **PĀRĒJIE NOTEIKUMI**    1. Iegūto personu datu apstrāde un uzglabāšana tiks nodrošināta, atbilstoši 2016. gada 27. aprīļa Eiropas Parlamenta un Padomes regulas (ES)2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasībām, citiem normatīvajiem aktiem un līguma noteikumiem.    2. Personas dati var tikt publiskoti atbilstoši ADJIL un uz tā pamata izdoto tiesību aktu noteiktajam apjomam.    3. Iepirkuma procedūras īstenošanā iesaistīto fizisko personu datus Pasūtītājs tiesīgs iegūt un pārbaudīt publiskajos reģistros saskaņā ar normatīvajiem aktiem un normatīvajos aktos noteiktajā apmērā.    4. Personas datu apstrādes pārzinis Centrs, Ernestīnes ielā 34, Rīgā, un Pasūtītājs.    5. Iepirkuma komisija un kandidāts ar informāciju apmainās rakstiski.    6. Visi izdevumi, kas saistīti ar sarunu procedūras pieteikuma sagatavošanu un iesniegšanu, jāsedz sarunu procedūras kandidātam.    7. Sarunu procedūras nolikums sastādīts un apstiprināts latviešu valodā uz 13 (trīspadsmit) lapām. Nolikums sastāv no nolikuma teksta uz 8 (astoņām) lapām un 2 (diviem) pielikumiem, kas ir šī nolikuma neatņemama sastāvdaļa:    8. Pielikums – Pieteikums (veidlapa) uz 2 (divām) lapām;    9. Pielikums – Tehniskā specifikācija uz 4 (četrām) lapām.   Komisijas priekšsēdētāja M.Imbrasa-Kuļiņiča |

Pielikums Nr. 1

Sarunu procedūras, identifikācijas Nr. VAMOIC 2018/226, nolikumam

**PIETEIKUMS PAR PIEKRIŠANU DALĪBAI SARUNU PROCEDŪRĀ**

**Piezīme**: *Sarunu procedūras kandidātam jāaizpilda tukšās vietas šajā formā.*

Iepirkums: **Radiomonitoringa sistēmas tehniskā uzturēšana**

Identifikācijas Nr. **VAMOIC 2018/226**

Kam: Valsts aizsardzības militāro objektu un iepirkumu centrs

Ernestīnes ielā 34,

Rīga, LV-1046,

Latvija

Godātā komisija,

1. Saskaņā ar sarunu procedūras nolikumu mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(kandidāta nosaukums)* apakšā parakstījušies, apstiprinām, ka piekrītam sarunu procedūras nolikuma prasībām un **izsakām vēlēšanos piedalīties sarunu procedūrā** „**Radiomonitoringa sistēmas tehniskā uzturēšana**”, identifikācijas Nr. VAMOIC 2018/226.
2. Ja kandidāts ir piegādātāju apvienība:
   1. personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. katras personas atbildības apjoms: .
3. Ja kandidāts ir piesaistījis apakšuzņēmējus (personas, uz kuras iespējām balstās):
   1. apakšuzņēmēja nosaukums, reģ. Nr., juridiskā adrese: \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. apakšuzņēmējam nododamās līguma daļas apjoms: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Mēs apstiprinām, ka pievienotie dokumenti veido šo pieteikumu.
2. Ar šī pieteikuma iesniegšanu kandidāts, ievērojot 2016. gada 27. aprīļa Eiropas Parlamenta un Padomes regulas (ES)2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības, apliecina, ka visas pieteikumā norādītās un ar līguma izpildi saistītās personas, kuras ir kandidāta, kandidāta apvienības biedru un apakšuzņēmēju (ja tādi tiek piesaistīti) speciālisti, darbinieki, kontaktpersonas u.c., piekrīt savu pietiekumā norādīto personas datu apstrādei iepirkuma procedūrā un līguma izpildē.
3. Informācija par kandidātu vai personu, kura pārstāv piegādātāju apvienību sarunu procedūrā:
   1. Kandidāta nosaukums:
   2. Reģistrēts (*vieta*):
   3. ar Nr.
   4. Juridiskā adrese:
   5. Biroja adrese:
   6. Kontaktpersona:

(Vārds, uzvārds, amats)

* 1. Telefons:
  2. Fakss:
  3. E-pasta adrese:
  4. Nodokļu maksātāja reģistrācijas Nr.:
  5. Banka:
  6. Kods:
  7. Konts:

Ar šo uzņemos pilnu atbildību par sarunu procedūrai iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Pieteikuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

# Vārds, uzvārds:

Amats:

Pieteikums sastādīts un parakstīts 2018. gada

z.v.

Pielikums Nr. 2.

Sarunu procedūras, identifikācijas Nr. VAMOIC 2018/226, nolikumam

**TEHNISKĀ SPECIFIKĀCIJA**

**Radiomonitoringa sistēmas tehniskā uzturēšana**

|  |  |
| --- | --- |
| **Pamatojums** | Lai nodrošinātu valsts aizsardzībai paredzētā radiofrekvenču spektra resursu uzraudzību un lietošanas kontroli, NBS Frekvenču vadības atbalstam ir izveidota Radiomonitoringa sistēma, kas aptver Rīgas, Ventspils, Liepājas, Valmieras, Alūksnes, Daugavpils, Lielvārdes un Rēzeknes rajonus.  Lai nodrošinātu sistēmas nepārtrauktu darbību, nepieciešams regulāri veikt šīs sistēmas elementu (Radiomonitoringa centra (RMC), Automātisko radiomonitoringa staciju (ARS), Mobilās radiomonitoringa stacijas (MRS) un Īsviļņu automātiskās radiomonitoringa stacijas (HF ARS) tehniskās apkopes un remontus. |
| **Pakalpojuma priekšmets** | I. Radiomonitoringa sistēmas tehniskā uzturēšana 11 (vienpadsmit) NBS objektos:   1. Radiomonitoringa centrs (turpmāk - RMC) – Rīga; 2. Automātiskās radiomonitoringa stacijas (turpmāk - ARS) - Rīga, Ādaži, Liepāja, Ventspils, Rēzekne, Alūksne, Valmiera, Lielvārde; 3. Īsviļņu ARS (turpmāk - HF-ARS) – Rīgas rajons; 4. Mobilā radiomonitoringa stacija (turpmāk - MRS) – Rīga.   II. RMC un ARS ugunsdrošības un apsardzes signalizācijas sistēmu tehniskā apkope;  III. RMC biroja tehnikas tehniskā apkope;  IV. Gaisa kondicionēšanas sistēmu tehniskā apkope:   1. Gaisa kondicionēšanas sistēma RMC; 2. Gaisa kondicionēšanas sistēma HF-ARS;   V. RMC mikroviļņu radioreleju līniju un to gala iekārtu tehniskā apkope (2 kompl.). |
| **1. RMC tehniskā uzturēšana** | |
| **1.1. RMC monitoringa aparatūras un sistēmu tehniskā apkope** | |
| Tehniskās prasības | Organizēt un veikt tehnisko apkopi (darba spēju pārbaudi, regulēšanu, darbības uzlabošanu un pilnveidošanu, iekārtu un mezglu tīrīšanu) RMC aparatūrai un instalācijas sistēmām:   * Radiomonitoringa uztvērējiem un spektra analizatoram (līdz 10 gab.); * RMC elektroapgādes iekārtām, elektroinstalācijai un barošanas rezervēšanas iekārtām (līdz 5 gab.); * Procesu kontrolierim (1 gab.); * LCD monitoriem (līdz 10 gab.); * RMC elektrobarošanas rezervēšanas sistēmai – pārveidotāji (līdz 5 gab.), akumulatori (līdz 4 gab.); * Rohde & Schwarz (turpmāk - R&S) radiomonitoringa sistēmām un to moduļiem. |
| **1.2.RMC ugunsdrošības un apsardzes sistēmu tehniskā apkope** | |
| Tehniskās prasības | * Organizēt un veikt funkcionalitātes pārbaudes un tehniskās apkopes RMC ugunsdrošības un apsardzes signalizācijas sistēmām. * Veikt ugunsdzēsības balonu (līdz 3 gab.) un cita inventāra pārbaudes, uzpildi vai nomaiņu. |
| **1.3. RMC biroja tehnikas tehniskā apkope** | |
| Tehniskās prasības | Organizēt un veikt tehniskās apkopes RMC biroja tehnikai:   * Kopētājam - faksam (1 gab.); * Printerim (1 gab.); * Skenerim (1 gab.); * Papīra smalcinātājam (1 gab.) |
| **1.4. RMC gaisa kondicionēšanas sistēmas tehniskā apkope** | |
| Tehniskās prasības | Organizēt un veikt tehniskās apkopes gaisa kondicionēšanas sistēmai (1 kompl.) |
| **1.5. RMC mikroviļņu radioreleju līnijas (turpmāk - RRL) un tās gala iekārtu tehniskā apkope** | |
| Tehniskās prasības | Organizēt un veikt tehniskās apkopes mikroviļņu RRL, to gala iekārtām (2 kompl.) |
| **2. Teritoriālo ARS tehniskā uzturēšana** | |
| Tehniskās prasības | Pēc pieprasījuma organizēt un veikt tehniskās apkopes Rīgas, Ādažu, Liepājas, Ventspils, Rēzeknes, Alūksnes, Lielvārdes un Valmieras teritoriālo ARS iekārtām un instalācijai:   * ARS antenu mastiem (līdz 8 gab.), antenu sistēmām (līdz 40 gab.) un zemējumiem (līdz 8 gab.); * Iesniegt antenu un antenu kabeļu elektrisko mērījumu dokumentāciju; * ARS elektroapgādes sistēmām un to komponentiem (līdz 8 kompl.); * ARS ugunsdrošības sistēmām un inventāram (līdz 10 gab.); * Ugunsdzēsības aparātiem (līdz 12 gab.); * ARS apsardzes signalizācijas sistēmām (līdz 7 gab.); * Procesu kontrolieriem un vadības – kontroles iekārtām (līdz 16 kompl.); * Radiomonitoringa uztvērējiem (līdz 25 gab.); * R&S radiomonitoringa sistēmai un tās moduļiem (līdz 10 gab.); * Veikt Radiomonitoringa programmnodrošinājuma atjauninājumu uzstādīšanu; * Lokālā datortīkla instalācijai, un tīkla iekārtām (līdz 10 gab.); * Audioieraksta sistēmai (līdz 10 gab.); * LCD monitoriem (līdz 15 gab.); * Aparatūras konteineriem un serveru skapjiem (līdz 8 gab.); * Pēc pasūtītāja pieprasījuma nodrošināt rezerves barošanas akumulatoru veiktspējas pārbaudi ar sertificētu aparatūru un atzinuma iesniegšanu (līdz 50 gab.). |
| **3. HF-ARS tehniskā uzturēšana** | |
| **3.1 HF-ARS iekārtu un instalāciju apkope:** | |
| Tehniskās prasības | Pēc pieprasījuma organizēt un veikt tehniskās apkopes iekārtām un instalācijai:   * Antenu dalītājiem, pastiprinātājiem un komutatoriem (2 gab.); * HF-ARS elektroapgādes sistēmai un lokālajam datortīklam (1 kompl.); * Procesu kontrolieriem un vadības – kontroles iekārtām (līdz 4 kompl.); * LCD monitoriem (1 gab.); * Radiomonitoringa uztvērējiem (līdz 4 gab.); * Īsviļņu uztveršanas kompleksam (1 gab.); * R&S radiomonitoringa sistēmai un tās moduļiem (1 gab.); * Ugunsdzēsības aparātiem (līdz 2 gab.). |
| **3.2. HF-ARS gaisa kondicionēšanas sistēmas tehniskā apkope** | |
| Tehniskās prasības | Organizēt un veikt tehniskās apkopes gaisa kondicionēšanas sistēmai *(1 kompl.)* |
| **4. MRS tehniskā uzturēšana** | |
| Tehniskās prasības | Organizēt un veikt tehniskās apkopes MRS, iekārtām un instalācijai:   * Pneimatiskajiem antenu mastiem (2 gab.); * Monitoringa antenām (līdz 10 gab.); * Antenu dalītājam un komutatoram (1 gab.); * Aktīvo antenu barošanas blokam (1 gab.); * R&S peilēšanas kompleksam (1 kompl.); * Radiomonitoringa uztvērējiem (8gab.); * Spektra displejiem un analizatoriem (2 gab.); * Navigācijas sistēmām (līdz 2 gab.); * MRS elektrobarošanas un barošanas rezervēšanas sistēmai (1 kompl.); * MRS aparatūras instalācijai un lokālajam datortīklam (1 kompl.); * MRS autonomās apsildes sistēmai (1 kompl.); * MRS dīzeļģeneratoriem (2 gab.) un kompresoram (1 gab.); * Procesu kontrolierim un vadības – kontroles iekārtai (1 kompl.); * R&S radiomonitoringa sistēmai un tās moduļiem (2 gab.); * Audioieraksta sistēmai (1 gab.); * Printerim (1 gab.); * Ugunsdzēsības aparātiem (līdz 3 gab.) |
| **5. Darbinieku apmācība** | |
| Prasības | Pēc PASŪTĪTĀJA pieprasījuma organizēt un/vai veikt PASŪTĪTĀJA darbinieku apmācību radiomonitoringa sistēmu konfigurēšanā, testēšanā un lietošanā. |
| **6. Citi nosacījumi** | |
| Apkopju grafiks | Tehniskās apkopes veikt ne retāk kā vienu reizi gadā vai pēc PASŪTĪTĀJA pieprasījuma, pēc savstarpēji saskaņota grafika. |
| Kvalifikācijas prasības | Pretendenta rīcībā ir:   * Sertificēti augstkāpēji ar spēkā esošu atļauju darbam augstumā – I un V pakalpojumu daļai. * Ražotāja sertificēti speciālisti darbam ar R&S iekārtām – I pakalpojumu daļai. * Verificētas mēriekārtas, ar kurām veikt zemējuma, elektromagnētiskā lauka un antenu sistēmas mērījumus – I pakalpojumu daļai. |
| Kvalitātes un garantija prasības | * Neatbilstoši veikta Pakalpojuma trūkumu novēršana – ne ilgāk kā 48 stundu laikā no akta par konstatētajiem trūkumiem sastādīšanas brīža. * Garantija veiktajiem darbiem un uzstādītajām rezerves daļām – ne mazāk kā 12 (divpadsmit) mēneši. |
| Citas prasības | * Vienojoties ar PASŪTĪTĀJU, darbu izpildītājs veic nomainīto elementu un izlietoto materiālu utilizāciju. * Darbu izpildes plānus un grafikus saskaņot ar PASŪTĪTĀJU un iesniegt darbos iesaistītā personāla sarakstu. |